# Il-Ġurnal Uffiċjali C 214A/15 t

| | ISSN 1977-0987 |
| --- | --- |
| Il-Ġurnal Uffiċjali
  tal-Unjoni Ewropea | C 214A |
| | |
| Edizzjoni bil-Malti | Informazzjoni u Avviżi | Volum 5915 ta' Ġunju 2016 |

ISSN 1977-0987

Il-Ġurnal Uffiċjali

tal-Unjoni Ewropea

C 214A

Edizzjoni bil-Malti

Informazzjoni u Avviżi

Volum 5915 ta' Ġunju 2016

---

| Avviż Nru | Werrej | Paġna |
| --- | --- | --- |
| | V   Avviżi |
| | PROĊEDURI AMMINISTRATTIVI |
| | Il-Kummissjoni Ewropea |
| 2016/C 214A/01 | Id-Direttorat Ġenerali għall-Informatika — Avviż ta’ post battal għal Direttur fid-Direttorat tas-Soluzzjonijiet ta' Negozju Diġitali (DIGIT.B) (AD14) Brussell — (l-Artikolu 29, paragrafu 2 tar-Regolamenti tal-Persunal) — COM/2016/10368 | 1 |

Avviż Nru

Werrej

Paġna

V   Avviżi

PROĊEDURI AMMINISTRATTIVI

Il-Kummissjoni Ewropea

2016/C 214A/01

Id-Direttorat Ġenerali għall-Informatika — Avviż ta’ post battal għal Direttur fid-Direttorat tas-Soluzzjonijiet ta' Negozju Diġitali (DIGIT.B) (AD14) Brussell — (l-Artikolu 29, paragrafu 2 tar-Regolamenti tal-Persunal) — COM/2016/10368

1

---

| MT | |
| --- | --- |

MT

---

V Avviżi

PROĊEDURI AMMINISTRATTIVI

Il-Kummissjoni Ewropea

| 15.6.2016 | MT | Il-Ġurnal Uffiċjali tal-Unjoni Ewropea | CA 214/1 |
| --- | --- | --- | --- |

15.6.2016

MT

Il-Ġurnal Uffiċjali tal-Unjoni Ewropea

CA 214/1

---

Id-Direttorat Ġenerali għall-Informatika

Avviż ta’ post battal għal Direttur fid-Direttorat tas-“Soluzzjonijiet ta' Negozju Diġitali” (DIGIT.B) (AD14) Brussell

(l-Artikolu 29, paragrafu 2 tar-Regolamenti tal-Persunal)

COM/2016/10368

(2016/C 214 A/01)

Min aħna

Id-Direttorat Ġenerali għall-Informatika (DIGIT) (http://ec.europa.eu/dgs/informatics/index_en.htm) tal-Kummissjoni Ewropea huwa responsabbli mit-tmexxija u l-koordinazzjoni tat-teknoloġija tal-informatika u tat-telekomunikazzjoni għas-servizzi tal-Kummissjoni u b’mod partikolari, għall-identifikazzjoni, l-artikolazzjoni u l-implimentazzjoni ta’ viżjoni korporattiva moderna u dinamika tat-Teknoloġija tal-Informatika u strateġija li hija għal kollox kompatibbli mal-prijoritajiet globali tal-Kummissjoni, f’kooperazzjoni mill-qrib mal-istrutturi ta’ governanza tal-IT.

Fi ħdan id-DIGIT, id-direttorat B “Soluzzjonijiet Diġitali għan-Negozju” huwa responsabbli għall-iżvilupp u ż-żamma ta’ sistemi ta’ informazzjoni korporattivi għal Direttorati Ġenerali differenti tal-Kummissjoni li jappoġġaw kemm l-amministrazzjoni interna kif ukoll il-politiki tal-UE f’oqsma bħar-riżorsi umani; it-teħid ta’ deċiżjonijiet korporattiv; il-ġestjoni tad-dokumenti; il-ġestjoni u l-ippjanar finanzjarju; l-immaniġġjar tal-assi; il-verifika; l-akkwist elettroniku; is-Suq Intern; ir-riċerka u d-demokrazija parteċipattiva.

Barra minn hekk, id-Direttorat B se jkun fuq quddiem nett fl-implimentazzjoni tal-hekk imsejħa “Reviżjoni ta' Sinerġiji u Effiċjenza (SER)” tal-Kummissjoni Ewropea, li għandha l-għan li tidentifika fejn tista’ tiġi mtejba l-effiċjenza organizzattiva, inklużi l-istrutturi organizzattivi u l-allokazzjoni tal-persunal. Permezz tal-implimentazzjoni tal-proġetti ta’ trasformazzjoni diġitali tiegħu, id-DIGIT se jikkontribwixxi għall-immodernizzar tal-Kummissjoni Ewropea.

Direttorat B jimmaniġġja wkoll il-programm dwar is-Soluzzjonijiet ta’ Interoperabbiltà għall-Amministrazzjonijiet Pubbliċi Ewropej (ISA) (http://ec.europa.eu/isa/) li jiffaċilita l-iskambju ta’ informazzjoni transfruntier u transsettorjali effikaċi bejn l-amministrazzjonijiet pubbliċi fl-Istati Membri. Il-programm ISA jikkontribwixxi għall-attivitajiet tal-gvern elettroniku tal-Kummissjoni li l-mira tagħhom hija l-effiċjenza permezz ta’ servizzi diġitali innovattivi u aktar effettivi skont is-Suq Uniku Diġitali.

Fl-aħħar nett, abbażi fuq dan ta’ hawn fuq, id-Direttorat B, fi sħubija mas-servizzi tal-Kummissjoni, l-amministrazzjonijiet tal-Istati Membri u l-partijiet interessati differenti, jipprovdi sistemi ta’ informazzjoni korporattivi ta’ kwalità għolja, oqfsa komuni u komponenti interoperabbli u li jistgħu jerġgħu jintużaw li jippermettu l-implimentazzjoni b’suċċess tal-Kummissjoni elettronika u l-politiki tal-UE.

Nipproponu

Fi ħdan id-DIGIT, ir-rwol tad-Direttur huwa li jipprovdi orjentament u ġestjoni strateġika globali tad-Direttorat B, b’responsabbiltajiet speċifiċi għal sistemi ta’ informazzjoni kritiċi fil-livell korporattiv fi ħdan il-qafas stabbilit fid-dikjarazzjoni tal-missjoni u l-programm ta’ ħidma annwali tad-Direttorat Ġenerali.

Id-Direttur huwa membru tal-Bord tal-IT tal-Kummissjoni.

Id-Direttur jippresiedi l-Kumitat ta’ Koordinazzjoni ISA u jmexxi l-formulazzjoni tal-politika tal-interoperabilità, il-komunikazzjoni u l-implimentazzjoni mal-amministrazzjonijiet tal-Istati Membri.

Id-Direttur jirrappreżenta d-Direttur Ġenerali f’avvenimenti interni u esterni rilevanti għad-Direttorat.

Id-Direttorat huwa magħmul minn 6 unitajiet ibbażati fi Brussell, iżda xi wħud minnhom għandhom persunal kemm fi Brussell kif ukoll fil-Lussemburgu:

| 1. | Unità B1 — Uffiċċju tal-Arkitettura, il-Konsulenza, l-Innovazzjoni u l-Ġestjoni tar-Relazzjonijiet |
| --- | --- |

1.

Unità B1 — Uffiċċju tal-Arkitettura, il-Konsulenza, l-Innovazzjoni u l-Ġestjoni tar-Relazzjonijiet

| 2. | Unità B2 — Soluzzjonijiet ta’ Għarfien u ta’ Teħid ta’ Deċiżjonijiet Korporattivi |
| --- | --- |

2.

Unità B2 — Soluzzjonijiet ta’ Għarfien u ta’ Teħid ta’ Deċiżjonijiet Korporattivi

| 3. | Unità B3 — Soluzzjonijiet ta' Riżorsi Umani Korporattivi |
| --- | --- |

3.

Unità B3 — Soluzzjonijiet ta' Riżorsi Umani Korporattivi

| 4. | Unità B4 — Akkwist Finanzjarju Korporattiv u Soluzzjonijiet ta’ Politika |
| --- | --- |

4.

Unità B4 — Akkwist Finanzjarju Korporattiv u Soluzzjonijiet ta’ Politika

| 5. | Unità B5 — Soluzzjonijiet ta' Immaniġġjar ta' Għotjiet Korporattivi |
| --- | --- |

5.

Unità B5 — Soluzzjonijiet ta' Immaniġġjar ta' Għotjiet Korporattivi

| 6. | Unità B6 — Soluzzjonijiet ta’ Interoperabbiltà għall-Amministrazzjonijiet Pubbliċi Ewropej (ISA) |
| --- | --- |

6.

Unità B6 — Soluzzjonijiet ta’ Interoperabbiltà għall-Amministrazzjonijiet Pubbliċi Ewropej (ISA)

Id-Direttur huwa bbażat fi Brussell u jaħdem taħt is-superviżjoni diretta tad-Direttur Ġenerali.

Id-Direttur huwa responsabbli għal madwar 150 persunal statutorju u madwar 450 fornitur estern tas-servizzi u jamministra baġit ta’ madwar EUR 105 miljun.

X'qed infittxu

Ix-xogħol jirrekjedi:

| — | tmexxija u kariżma għall-iggwidar u l-motivazzjoni ta' tim kbir, li dejjem jinbidel ta’ professjonisti tal-IT u amministrattivi ferm kompetenti; ħiliet maniġerjali eċċellenti u l-kapaċità ta' tmexxija ta’ organizzazzjoni orjentata lejn is-servizz, f’ambjent multikulturali. kapaċità u esperjenza ppruvati għall-fehim tal-isfidi li qed jiffaċċjaw organizzazzjonijiet kbar fid-disinn, l-iżvilupp u l-evoluzzjoni ta’ sistemi tal-informatika korporattiva allinjati mal-ħtiġijiet tan-negozju; |
| --- | --- |

—

tmexxija u kariżma għall-iggwidar u l-motivazzjoni ta' tim kbir, li dejjem jinbidel ta’ professjonisti tal-IT u amministrattivi ferm kompetenti; ħiliet maniġerjali eċċellenti u l-kapaċità ta' tmexxija ta’ organizzazzjoni orjentata lejn is-servizz, f’ambjent multikulturali. kapaċità u esperjenza ppruvati għall-fehim tal-isfidi li qed jiffaċċjaw organizzazzjonijiet kbar fid-disinn, l-iżvilupp u l-evoluzzjoni ta’ sistemi tal-informatika korporattiva allinjati mal-ħtiġijiet tan-negozju;

| — | esperjenza pprovata fl-ippjanar u l-amministrazzjoni effettivi tar-riżorsi umani (timijiet kbar) u baġits; |
| --- | --- |

—

esperjenza pprovata fl-ippjanar u l-amministrazzjoni effettivi tar-riżorsi umani (timijiet kbar) u baġits;

| — | ħiliet ta’ komunikazzjoni u interpersonali b’saħħithom; |
| --- | --- |

—

ħiliet ta’ komunikazzjoni u interpersonali b’saħħithom;

| — | il-kapaċità li wieħed jiżviluppa u jżomm relazzjonijiet eċċellenti ma’ servizzi oħra tal-Kummissjoni, ma' istituzzjonijiet oħra, korpi Ewropej u amministrazzjonijiet nazzjonali oħra; il-formulazzjoni u s-segwitu mal-istrateġiji ta’ interoperabbiltà ta' amministrazzjonijiet tal-Istati Membri għal servizzi diġitali transfruntiera u transsettorjali; |
| --- | --- |

—

il-kapaċità li wieħed jiżviluppa u jżomm relazzjonijiet eċċellenti ma’ servizzi oħra tal-Kummissjoni, ma' istituzzjonijiet oħra, korpi Ewropej u amministrazzjonijiet nazzjonali oħra; il-formulazzjoni u s-segwitu mal-istrateġiji ta’ interoperabbiltà ta' amministrazzjonijiet tal-Istati Membri għal servizzi diġitali transfruntiera u transsettorjali;

| — | il-kapaċità ta' stabbiliment u żamma tas-sħubiji mad-diriġenza għolja l-Kummissjoni hija essenzjali biex jiġi sfruttat il-potenzjal tal-IT li jimmodernizza l-Istituzzjoni; |
| --- | --- |

—

il-kapaċità ta' stabbiliment u żamma tas-sħubiji mad-diriġenza għolja l-Kummissjoni hija essenzjali biex jiġi sfruttat il-potenzjal tal-IT li jimmodernizza l-Istituzzjoni;

| — | sfond u esperjenza prattika ppruvati fit-tmexxija ta’ proġetti kbar inkluż l-arkitettura, l-ippjanar, il-ġestjoni tal-proġetti u l-kontroll tal-kwalità ta’ riżultati tanġibbli; |
| --- | --- |

—

sfond u esperjenza prattika ppruvati fit-tmexxija ta’ proġetti kbar inkluż l-arkitettura, l-ippjanar, il-ġestjoni tal-proġetti u l-kontroll tal-kwalità ta’ riżultati tanġibbli;

| — | l-abilità li tinħoloq viżjoni għal sistema ta’ Informazzjoni Korporattiva għall-iżvilupp u l-forniment tas-servizz tal-Kummissjoni li jqisu l-ħtiġijiet, ir-riżorsi u l-limitazzjonijiet u biex jingħataw pariri lil Direttorati Ġenerali oħra dwar l-istrateġija tal-IT tagħhom b’mod partikolari rigward il-portafoll tagħhom ta’ sistemi tal-informazzjoni; |
| --- | --- |

—

l-abilità li tinħoloq viżjoni għal sistema ta’ Informazzjoni Korporattiva għall-iżvilupp u l-forniment tas-servizz tal-Kummissjoni li jqisu l-ħtiġijiet, ir-riżorsi u l-limitazzjonijiet u biex jingħataw pariri lil Direttorati Ġenerali oħra dwar l-istrateġija tal-IT tagħhom b’mod partikolari rigward il-portafoll tagħhom ta’ sistemi tal-informazzjoni;

| — | Ħiliet analitiċi eċċellenti, kapaċità li jiġu identifikati kwistjonijiet ewlenin, li jiġu żviluppati u ġġenerati għanijiet strateġiċi u li dawn jissarrfu fi proposti prattiċi għall-azzjoni; |
| --- | --- |

—

Ħiliet analitiċi eċċellenti, kapaċità li jiġu identifikati kwistjonijiet ewlenin, li jiġu żviluppati u ġġenerati għanijiet strateġiċi u li dawn jissarrfu fi proposti prattiċi għall-azzjoni;

| — | għarfien tajjeb tal-lingwi ta’ ħidma prinċipali tal-Kummissjoni huwa essenzjali biex ikun hemm komunikazzjoni b’mod effiċjenti u fluwenti u kooperazzjoni mal-partijiet ikonċernati; |
| --- | --- |

—

għarfien tajjeb tal-lingwi ta’ ħidma prinċipali tal-Kummissjoni huwa essenzjali biex ikun hemm komunikazzjoni b’mod effiċjenti u fluwenti u kooperazzjoni mal-partijiet ikonċernati;

Il-kandidati jridu (il-kriterji ta' eliġibbiltà)

Il-kandidati jiġu kkunsidrati għall-fażi tal-għażla abbażi tal-kriterji formali li ġejjin li jridu jiġu ssodisfati sad-data tal-għeluq tal-applikazzjonijiet:

Nazzjonalità: il-kandidati jridu jkunu ċittadini ta' wieħed mill-Istati Membri tal-Unjoni Ewropea.

Lawrja jew diploma universitarja: jeħtieġ li l-kandidati jkollhom:

| (i) | jew livell ta' edukazzjoni li jikkorrispondi għal studji universitarji kompluti ċċertifikati b’diploma meta l-perjodu normali tal-edukazzjoni universitarja jkun ta' erba' snin jew aktar; |
| --- | --- |

(i)

jew livell ta' edukazzjoni li jikkorrispondi għal studji universitarji kompluti ċċertifikati b’diploma meta l-perjodu normali tal-edukazzjoni universitarja jkun ta' erba' snin jew aktar;

| (ii) | jew livell ta' edukazzjoni li jikkorrispondi għal studji universitarji kompluti ċċertifikati b'diploma u esperjenza professjonali xierqa ta' mill-inqas sena meta l-perjodu normali ta' edukazzjoni universitarja jkun tal-inqas tliet snin (din is-sena ta' esperjenza professjonali ma tistax tkun inkluża fl-esperjenza professjonali postgradwatorja meħtieġa hawn taħt). |
| --- | --- |

(ii)

jew livell ta' edukazzjoni li jikkorrispondi għal studji universitarji kompluti ċċertifikati b'diploma u esperjenza professjonali xierqa ta' mill-inqas sena meta l-perjodu normali ta' edukazzjoni universitarja jkun tal-inqas tliet snin (din is-sena ta' esperjenza professjonali ma tistax tkun inkluża fl-esperjenza professjonali postgradwatorja meħtieġa hawn taħt).

Esperjenza professjonali: il-kandidati jrid ikollhom minn tal-inqas 15-il sena esperjenza professjonali postgradwatorja f'livell li jagħtu aċċess għalih il-kwalifiki msemmija hawn fuq.

Esperjenza maniġerjali: mill-inqas ħames snin minn dik l-esperjenza professjonali jridu jkunu nkisbu f'funzjoni maniġerjali ta' livell għoli (1) u jridu jkunu direttament relatati ma' qasam li jkun rilevanti għal din il-pożizzjoni.

Lingwi: ikollhom għarfien tajjeb ħafna ta’ waħda mil-lingwi uffiċjali tal-Unjoni Ewropea (2) u għarfien adegwat ta' lingwa uffiċjali oħra minn dawn. Matul l-intervista/intervisti, il-bordijiet tal-għażla jivverifikaw jekk il-kandidati jikkonformawx mar-rekwiżit ta’ għarfien sodisfaċenti ta’ lingwa uffiċjali oħra tal-UE. Dan jista’ jinkludi li parti mill-intervista ssir f’din il-lingwa l-oħra.

Limitu tal-età: ma jkunux għadhom laħqu l-età regolari tal-irtirar, li għall-uffiċjali tal-Unjoni Ewropea hija ddefinita bħala l-aħħar tax-xahar li fih il-persuna tkun għalqet is-66 sena (ara l-Artikolu 52 lit (a) tar-Regolamenti tal-Persunal) (3).

Il-kandidat magħżul għandu jkollu ċertifikat validu ta’ approvazzjoni tas-sigurtà (TOP SECRET) mingħand l-awtorità tas-sigurtà nazzjonali tiegħu, jew ikun f'pożizzjoni li jikseb dan iċ-ċertifikat.

Approvazzjoni tas-sigurtà personali hija deċiżjoni amministrattiva wara proċess ta' investigazzjoni tas-sigurtà mwettaq mill-awtorità nazzjonali kompetenti tas-sigurtà tal-individwu, skont il-liġijiet u r-regolamenti nazzjonali applikabbli tas-sigurtà, u li tiċċertifika li individwu jkun jista’ jingħata aċċess għal informazzjoni klassifikata sa livell speċifikat. Kun af li jista' jingħata bidu għall-proċedura meħtieġa biex tinkiseb approvazzjoni tas-sigurtà biss wara li ssir talba mill-impjegatur, u mhux mill-kandidat individwali.

Il-ħatra għal din il-kariga ssir biss fuq il-kundizzjoni li l-kandidat li jintagħżel ikun kiseb ċertifikat validu ta' approvazzjoni tas-sigurtà.

Indipendenza u dikjarazzjoni tal-interessi

Qabel jibdew jaqdu dmirijiethom, il-kandidati huma mitluba jiddikjaraw li jaġixxu b’mod indipendenti fl-interess pubbliku u li ma għandhom l-ebda interessi li jistgħu jitqiesu li jippreġudikaw l-indipendenza tagħhom.

Il-ħatra u l-kundizzjonijiet tal-impjieg

Il-Kummissjoni Ewropea se tagħżel u taħtar id-Direttur skont il-proċeduri ta' għażla u reklutaġġ tagħha (ara wkoll il-Compilation Document on Senior Officials Policy (4)). Bħala parti minn dan il-proċess tal-għażla, il-kandidati li jkunu ġew mistiedna għal intervista mill-Kumitat Konsultattiv tal-Kummissjoni għall-Ħatriet, ikollhom, qabel din l-intervista, jipparteċipaw f'ċentru ta' valutazzjoni mmexxi minn konsulenti esterni ta' reklutaġġ.

Għal raġunijiet funzjonali u sabiex il-proċedura tal-għażla titlesta malajr kemm jista' jkun fl-interess tal-kandidati kif ukoll tal-istituzzjoni, il-proċedura tal-għażla se ssir biss bl-Ingliż u/jew bil-Franċiż (5).

Is-salarji u l-kundizzjonijiet tal-impjieg huma dawk stipulati fir-Regolamenti tal-Persunal għall-Uffiċjali fil-grad AD14 tal-Unjoni Ewropea. Il-kandidati għandhom jinnotaw ir-rekwiżit skont ir-Regolamenti tal-Persunal għall-persunal kollu ġdid li jwettaq b'suċċess perjodu ta' prova ta' disa' xhur.

Id-Direttur huwa bbażat fi Brussell.

Opportunitajiet indaqs

Il-Kummissjoni Ewropea timxi b'politika ta' opportunitajiet indaqs bil-għan li tkompli żżid is-sehem tan-nisa f'pożizzjonijiet maniġerjali u b'mod partikolari tħajjar lin-nisa biex japplikaw.

Proċedura ta' applikazzjoni

Qabel ma tippreżenta l-applikazzjoni tiegħek, għandek tiċċekkja b’attenzjoni jekk tissodisfax il-kriterji ta’ eliġibbiltà kollha (“Il-kandidati jridu”), b’mod partikolari dawk rigward it-tip ta’ diplomi u l-esperjenza professjonali meħtieġa, kif ukoll dawk rigward il-kompetenza lingwistika tiegħek. Min ma jissodisfax dawn il-kriterji tal-eliġibbiltà jiġi eskluż awtomatikament mill-proċedura tal-għażla.

Jekk tixtieq tapplika, trid tirreġistra permezz tal-internet billi tmur fis-sit web

https://ec.europa.eu/dgs/human-riżorsi/seniormanagementvacancies/

u ssegwi l-istruzzjonijiet li hemm li jikkonċernaw id-diversi stadji tal-proċedura.

Irid ikollok indirizz tal-posta elettronika validu. Dan jintuża biex tiġi identifikata r-reġistrazzjoni tiegħek kif ukoll biex jinżamm kuntatt miegħek matul l-istadji differenti tal-proċess tal-għażla. Għaldaqstant, informa lill-Kummissjoni Ewropea b'kull bidla fl-indirizz tal-posta elettronika tiegħek.

Biex l-applikazzjoni tiegħek tkun kompluta, jeħtieġ li ttella' CV fil-format PDF u li timla ittra ta' motivazzjoni onlajn (massimu ta' 8 000 karattru). Għal raġunijiet funzjonali u sabiex il-proċedura tal-għażla tintemm malajr kemm jista’ jkun fl-interess tal-kandidati kif ukoll dak tal-istituzzjoni, kemm is-CV kif ukoll l-ittra ta' motivazzjoni jridu jinkitbu bl-Ingliż, bil-Franċiż jew bil-Ġermaniż.

Meta tlesti r-reġistrazzjoni onlajn tiegħek, inti tirċievi ittra elettronika li tikkonferma li l-applikazzjoni tiegħek ġiet irreġistrata. L-ittra elettronika jkun fiha wkoll numru ta’ reġistrazzjoni li jkun in-numru ta’ referenza tiegħek f’kull kwistjoni li tirrigwarda l-applikazzjoni tiegħek. Jekk ma tirċievi l-ebda konferma bil-posta elettronika, l-applikazzjoni tiegħek ma tkunx ġiet irreġistrata!

Innota li mhuwiex possibbli li ssegwi l-progress tal-applikazzjoni tiegħek onlajn. Inti tiġi kkuntattjat dwar l-istatus tal-applikazzjoni tiegħek direttament mill-Kummissjoni Ewropea.

Jekk għandek xi diżabbiltà li minħabba fiha ma jkunx possibbli għalik li tirreġistra onlajn, tista’ tibgħat l-applikazzjoni tiegħek (is-CV u l-ittra ta’ motivazzjoni) fuq karta bil-posta rreġistrata f'dan l-indirizz: European Commission, Directorate-General for Human Resources and Security, Unit for Senior Management & CCA, SC11 8/62, B – 1049 Brussels, u indika b'mod ċar bħala referenza: Vacancy for a Director in DIGIT (COM/2016/10368), u l-ittra trid tkun ittimbrata mhux aktar tard mid-data tal-għeluq tar-reġistrazzjoni. Kull komunikazzjoni sussegwenti bejnek u bejn il-Kummissjoni tkun bil-posta. F'dan il-każ, mal-applikazzjoni tiegħek trid tehmeż ċertifikat maħruġ minn entità rikonoxxuta, li jiċċertifika d-diżabbiltà tiegħek. Għandek tispjega wkoll, fuq folja separata, kull arranġament speċjali li taħseb li jkun meħtieġ biex jiffaċilita l-parteċipazzjoni tiegħek fl-għażla.

Għal aktar tagħrif u/jew fil-każ ta' problemi tekniċi, jekk jogħġbok ibgħat email lil: HR-MANAGEMENT-ONLINE@ec.europa.eu

Data tal-għeluq

Id-data tal-għeluq għar-reġistrazzjoni hija t-13 ta’ Lulju 2016, f'nofsinhar (12.00) ħin ta' Brussell, u wara dan ma jkunux jistgħu jsiru aktar reġistrazzjonijiet onlajn.

Hija r-responsabbiltà tiegħek li tlesti r-reġistrazzjoni onlajn tiegħek fil-ħin. Nirrakkomandaw bil-qawwa li ma tistenniex sal-aħħar ftit jiem biex tapplika, għaliex konġestjoni kbira fuq l-Internet jew xi difett fil-konnessjoni tal-Internet tiegħek jistgħu jwasslu biex ir-reġistrazzjoni onlajn tiġi tterminata qabel ma tkun lestejtha, u b'hekk ikollok tirrepeti l-proċess kollu. Ladarba jiskadi ż-żmien għall-preżentazzjoni tar-reġistrazzjonijiet, ma tkunx tista' tibdel jew iżżid l-ebda dejta. Ir-reġistrazzjonijiet li jaslu tard ma jiġux aċċettati.

Informazzjoni importanti għall-applikanti

L-applikanti huma mfakkra li x-xogħol tal-kumitati ta' għażla huwa kunfidenzjali. Kull kuntatt dirett jew indirett mill-kandidati jew minn xi ħadd ieħor li jaġixxi f'isimhom ma' membri ta' dawn il-kumitati huwa pprojbit.

Protezzjoni ta' dejta personali

Il-Kummissjoni tiżgura li d-dejta personali tal-kandidati tiġi proċessata f'konformità mar-Regolament (KE) Nru 45/2001 tal-Parlament Ewropew u tal-Kunsill tat-18 ta' Diċembru 2000 dwar il-protezzjoni ta' individwi fir-rigward tal-ipproċessar ta' dejta personali mill-istituzzjonijiet u l-korpi tal-Komunità u dwar il-movement liberu ta' dik id-dejta (6).

---

(1)  Fis-CVs tagħhom l-applikanti għandhom jindikaw, għall-inqas għal dawn il-ħames snin li fihom ikunu kisbu l-esperjenza maniġerjali ta’ livell għoli: (1) it-titlu u r-rwol tal-pożizzjonijiet maniġerjali li jkunu okkupaw; (2) l-għadd ta' persunal li jkunu mexxew f'dawn il-pożizzjonijiet; (3) id-daqs tal-baġits immaniġġjati; u (4) l-għadd ta’ livelli ġerarkiċi 'l fuq u 'l isfel u l-għadd ta' kollegi fl-istess livell ġerarkiku.

(2)  http://ec.europa.eu/languages/policy/linguistic-diversity/official-languages-eu_mt.htm

(3)  http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:MT:PDF

(4)  http://ec.europa.eu/civil_service/docs/official_policy_en.pdf

(5)  Il-bord tal-għażla jiżgura li ma jingħata l-ebda vantaġġ inġust lill-kelliema nattivi ta' dawn il-lingwi

(6)  ĠU L 8, 12.1.2001, p. 1.

---